Ангел Попов
Прощаване

chitanka.info

На дядо Иван

Сред черната земна утроба

притихва след време човек

шегува се даже пред гроба

а после замлъква навек.

Човекът с несметно богатство

и бедният дрипав клошар

потъват в студеното царство

на вечния призрачен цар.

Защо сме напразно тогава

жестоки, бездушни и зли

щом злато и земната слава

са само крайпътни мъгли?

Дори и в несгоди живяли,

но с обич и честни лица,

нетленния плам сме предали

на волните млади сърца.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.